Fondita en 1999; Enretigita en 1997 


Anteo (Ĉinujo) 


nigra truo 


rifuĝo ne eblas 





ĉe la punkto kriza. 

kiam mia kapo ekleviĝas 

el sub la horizonto, 

min kaptas via vidokampo. 

turniĝa orbito 

kondukas rigardon en abismon. 

revena vojo perdiĝas en arboj. 

tajdoj fluktuantaj logas vermojn petolemajn. 
pro kuniĝo de magneto kaj elektro 
knaradas la dentradoj konkava kaj konveksa. 
la montoj, valo kaj rivero 

solviĝas en lafo. 

fulmoj ĝemas kiel ventoj. 

steloj fluas. 

penetras lumoj sukaj la membranon 

kaj atingas la neston senforman. 

orfiŝoj vagantaj trovas ardajn hejmojn 
en OVOJ sangemaj. 

falo el la ĉielspaco 

kreas vivojn ekster plantoj. 

la nokto solida 

memoras nian silenton. 

unu milimetro ja bezonas dek mil jarojn. 
niaj voĉoj estas fridigitaj 

en la kurba blanka tempo. 


eltiro jam ne eblas. 

gespionoj 
inter la du korpoj en la sama lito 
troviĝas maro malklara. 
post ridoj sin kaŝas atombomboj. 
eniro kaj eliro egaliĝas. 
tago estas nokto. 
haroj konfuzas harojn; 
sekretaj kodoj fluas tra la fingroj. 
langon pro lango, 
suko venenas lakton. 
fajreroj flugas sur la kapo. 
glacio kolektiĝas sub la piedaro. 
en tombo palaco plenas de okuloj. 
kandeloj lumas stelojn ekster galaksio. 
la oreloj sur la pugo legas 
pluvliniojn transmontegajn. 
korpturno kaŭzas cunamon. 
trapasante murojn kaj tranĉilojn, 
nudoj kovras la vestaĵojn. 
silento muĝas en la koroj. 
vortoj senliteraj skribiĝas en la haŭtojn. 
por forgeso ili encerbigas neniecon. 
flustrado forblovas 
la oron el amoro; 
la restaĵo estas ludo drogopista. 
en sonĝoj planitaj, mortintoj revivas. 
la geedzoj mortas ofte 
en siaj ventroj arsenaleskaj. 


ŝi naskas lin dum li ŝin naskigas. 








n-ro 242 penseo 


Roseha (Francujo) 


OUtĵura 


Tra la montaro krutega, 
Pri la mallarĝaj vojetoj 


Mi memoras. 


Pri ŝafidoj petolantaj, 
Kaj la gracilaj blekadoj 
Vibrigantaj la aeron, 


Mi memoras. 


Pri la vilaĝaj ĝardenoj, 
La olivarboj majestaj, 


La opuntioj, mi ne forgesas. 


El la terkruĉo, somere, 


Ŝprucadis akvo frosteta. 


Bonodoris la dometo, 
Kiam avino pretigis 


Kelkan pladon spicitan. 


DNom da tagoj, de tiam, 


Tiom da jaroj forfluas.... 


Tiuj memoraĵoj staras 


Nun en kelkaj belaj sonĝoj. 


Sed suno ĉiam ruĝigos 
La orobrilantajn suprojn 


De la kruta monto mia.... 


(en la memoro de mia patrino, kiu naskiĝis en 


vilaĝo, proksime al tiu montaro) 








UI) ld saiild sUTIO 


Sub la sama suno, 





Oranĝoj maturiĝas, 

Kaj sekiĝas sangaj flakoj... 
Printempe elvolviĝas 
Samaj birdoj. 

Floroj elbutoniĝas 
S1mile la junulinoj ! 
Sinjoro, kia beleco ! 
Ve, ĉi-tiuj mirindaĵoj 
Ne malhelpas la militon. 
Ĉar la homoj batalas 
Ĝis en la Tero Sankta. 
Kiam infano falas 

Sub la fajro de pafilo 
Printempon oni buĉas... 
Certe, bonuloj ekzistas 
Amaŭflanke de la limo. 
Oni mortigas tamen. 
Paca kolombo falis. 
Ĝiaj flugiloj ruĝiĝis. 
Kial ? Ĝis kiam Sinjoro 
Daŭros tiu frenezo ? 
Ĝis Kiam sangaj flakoj 


Sub la suno sekiĝos ? 





Ŭel (Brazilo) 


Mi Elegio al grilo 


De kie vi venis, verda granda grilo? 
Vi venis por plaĉo. 
Vi donis plaĉon. 


Portis feliĉon surdorse, kaj funde suferis. Kaj, 

spite al vundo, klara estis via celo montri nur 


lumon. Ian lumon. Vian lumon. 


Malgraŭ via probabla suferado (al vi mankis 
duono de anteno, vi lamis por perdo de parto 


de kruro) via aspekto, nekredeble, serenis. 


Por mi vi portis ian nedifineblan poeziecon. 


Kaj ĝi estis tute via! 


Kaj poezio por vi estis nur memplaĉi ĉe nia 
korto: tie sin nutri, ĝui tempon Intergrese, 

kvazaŭbebe dolĉe trili por ni dumnokte, kaj 
sekva-tage lasi la ejon (kaj nin!) kontraŭ la 


sunon en fea aŭ feina flugado via-destinen... 


Por la katoj poezio estis ludi kun vi ĉegrese 


ĝislace... 


Por mi, estis katastrofe atendi de vi distraĵon 


por homa koro... 


/ 





Leieladonna (Meksikio) 








Mi povus skribi al vi 


tiom da aĵoj... 


estas perfekta nokto, 

kaj via memoro estas tie, 
freŝa... 

neforviŝebla... 

kaj mia menso ludas... 
Mi preskaŭ povas tuŝi vin 
mi preskaŭ perceptas 
vian lignan aromon 
aromon el viro... 

tiel voluptama... 

kaj vi estas... 

radianta kaj belula... 
la varmo estas sufoka 
la nokto... 

harmonia kaj bela... 
momente, 

kiel pro granda plaĉo 
de blua nokto... 

viaj lipoj ridetas, 
ŝajnas tiel molaj 

kaj dolĉaj, 

ke oni deziras 
gustumi ilin... 

kiel papilio al la floro. 
Kun mistera brilo... 
viaj okuloj...du steloj 
flamigantaj... 

en viaj molaj manoj, 
teneraj karesoj 

kaj en via koro... 
melodio de amo 

kaj mia mondo ĉirkaŭas vin 


en tiumomente... 





Blazio VAHA (Hungarujo) 





Estis 1am aĉa ulo, 


lin tre amis aĉa Ino. 

Estis tre amata, same, 

de l' aĉulo l' aĉa ino. 
Mislaĉadis siajn ŝuojn 
ĉiam tiu aĉa ulo. 
Misfermadis ĉujn pordojn 
ĉiam tiu aĉa Ino. 

Estas tute ne mirinde, 


ke rezultis aĉa fino. 





Paŭlo Silas (Brazilo) 





La luna fluaĵo trakuris l' arbaron 
Kaj banis eĉ ŝimajn trunketojn surgrunde. 
Sed, malgraŭ ĉi tio, ricevis la malon: 


Arbaran ferecan aspekton surfrunte. 


Pri tio ĝi tamen sin tenis senĝene 
Kaj donis la sian arĝenton al homo. 
La homo esprimis senzorgon malferme 


Per vortoj de ŝajna kompleta malkono. 


Ho, arboj kaj homoj maldankaj de l' tero, 
Pro kiu kialo vi agas tiele? 


Cu senton de kosmo ne volas vi senti? 


Do diru, ĉu devas reveni al ĉielo 
Lunluma fluaĵo sendita deekstere, 


Aŭ diru, al kiu mi povas ĝin sendi. 


ARĜENTA LUNA 


n-ro 242 penseo 





KOSMAJ LIGILOJ 


Iam, la 7-an de neniam, 
Ekrompiĝis la intermondaj ligiloj, 


Kaŭzante neatenditajn movojn. 


La tero dormis en sentima trankvilo. 

Atente statis nur la steloj ĉirkaŭantaj 

L” aerajn limojn de l' planeda Homa lito. 
Kometoj finis la kuradon kaj kaŭrantaj 

Sub l” ombroj lunaj de l' ĝis nun kaŝita flanko 
Konfide inter si babilis pri la manko 


De l' forto, kiu kosmon gardus kontraŭ morto. 


Saĝa kometo, la plej aĝa, 
Elrigis vokon per vostaj lumbriloj 


Kaj sendis al nekonataj lokoj: 


“Al kie fuĝis la protektoj ĉielaj ? 

Revenon nepran de ilia firma vorto 

Komencu ĝuste nun, ĉar bazoj mondaj kernaj 
Nuntempe tremas pro alia nova ordo. 

Jam kosma parto dispeciĝis, jam ĝi falis...” 
La astro sian elvokadon jen deklaris, 


Kun celo veki la gardantojn de l' ĉielo. 


Foren vok' iris kaj enkoren 
Profundiĝis neignoreblaj konsiloj. 
Malhelo kosma palpebrumis rapide: 
Elfore flugante venis fulmoj. 

Mill feraj fulmoj traflugante tiun nulon. 
Ĉevalblekado sur la ventoj tre avide, 
Flugilhavajn ĉevalojn rajdis kavaliroj 


Tiel, kiel malpezaj sekaj folioj. 


Mondoj ĝojis pri tiu alveno, 


Kvankam ili ne havis komprenon. 


Kvar miloj da hufoj polvigas la senton. 
Dudek mil ungoj disŝiras la tempon. 
Ili gilojn difektis ĝis fino. 


La mondoj fariĝis naivaj viktimoj. 

Erscbet Tuboky (Hungarujo La Tri Jubileoj 
y Hod laŭa h o | Ko, Kio gravas por la monto, ne la alto. 


Kie loĝas feo, alvenas famo. 





Anseroj flugas Kio gravas por la akvo, ne la profundo. 
El fora nordo sore. Kie loĝas drako, estiĝas mirindeco. 
Proksimas vintro. Okazas jen en urbo Huangshi 


interesaj kaj allogaj tri jubileoj: 


Flugas de nordo 30-jariĝo de HEA, 
Grizaj sovaĝanseroj 152-a Zamenhof-festo, 
Al suda bordo. Berila jubileo de Eĉino. 


Kunsidas Esperantistaj geamikoj, 
sed neniam sensciaj malkleruloj. 
Ni babilas en plena entuziasmo, 
vigle pri niaj altaj aspiroj. 

Ĝoje kolektiĝante en Esperantujo 
verdkore parolas pri la marŝo. 


Guozhu diras: Guinda vivo! 





HEA iĝas tridek-jara ; ; 
| ; Josĉ Marti (1853-1895) 
meritoplena asocio 


kun memorinda historio 
en malfacilo multefara (5 U e 1 2 l o AM 





rekordas eta UK rara (Kanteksto) 
en la fama Esperantio Mi estas homo sincera 
HEA iĝas tridek-jara el lando riĉa je palmoj. 
meritoplena asocio Mi estas homo sincera 


el lando riĉa je palmoj. 

fruktdona KEK elstara Ĉar estas mi efemera, 

pilgrimo trans Eŭ-azio el mia kor' fontas kantoj. 

luktas per nova energio 

en kunlaboro solidara Guantanamera, guajira guantanamera, 
Guantanamera, guajira guantanamera. 

glora HEA tridek-jara! 

Jen miaj versoj helverdas, 


jen 1li arde brulruĝas, 

Jen miaj versoj helverdas, 
Jen ili arde brulruĝas, 
kaj, kiel cervo vundita, 


arbare ili rifuĝas. 


Guantanamera, guajira guantanamera, 


Guantanamera, guajira guantanamera. 


Mi kundividos la sorton 
kun la mizera homaro, 
Mi kundividos la sorton 
kun la mizera homaro, 
ĉar ajna rojo de monto 


ĝojigas min pli ol maro. 


Guantanamera, guajira guantanamera, 


Guantanamera, guajira guantanamera. 


Tradukis 





Junulo amis inon, 
nur volis alian ja Ŝi. 
Sed tiu amis alian 


kaj iĝis edz' pro pasti'. 


La dam' pro ĉagren' edziniĝis 
al iu ajn plua vir' 
kurinta unue vojen. 


Suferos li pro l' dezir'. 


Jen tute malnova rakonto, 

sed nova ĝis ĉi hor'. 

Al kiu ĝi okazas, 

rompiĝos plu la kor'. 
tradukis 


Ĉu 






Cezar (GermanuJo) 


penseo 


Ewa Lipska (1945-) 


“Ewa Lipska (...) estas konsiderata antaŭ 
ĉio la poeto de paradokso, absurda ironio, 


aŭtoironio; ĉi difinoj diras al ni (...) ke Ewa 


Lipska traktas la mondon kun distanco” 
Marta Wyka 





Ne respondas mi je viaj leteroj, telefonoj, 


postlasas l” amikecojn. 
Pardonu tion al mi... 


Pli kaj pli mi ligas min al mi. 


Retropaŝas mi funden. 


Ne mirigas min popol”, 


Ne mirigas hom-amas”. 


Venkoj kaj malvenkoj iĝas la samo. 


Gajnoj kaj perdoj iĝas la samo. 


Sur erikejoj min ravas papili”. 


Dumnokte mi nutras vespertojn. 
El la pinto de l' monto 
mi observas 


subirantan ostron de l” sun”. 


Pardonu tion al mi... 


Esperantigis 


Helena Tylipska (Italujo) 





aŭ 


Alfred de MUSSET (1810-1857) 


Pala vespera stel 


Pala vespera stel”, fora alvenanto, 


Kies frunt' leviĝas de l' vespera vual”, 


El palac” ĉiela do pro kia kial' 

Vi pririgardas sur kampo ? 


Foriĝas ventego, kvietiĝis la aer”, 

Tremanta l' arbaro sur eriko ploras, 

Falen” orflugila flirtafluge traas 
En bonodoraj la herbej”. 


Vi kion serĉas super dormanta ter” 


Sed jam al montoj for jen vi malleviĝas, 
Vi ridete fuĝas, amikin” trista plej, 


Via rigard” trema baldaŭ forviŝiĝos. 


Stelo subiranta ĉe verda monteto, 
Malgaja brodita larmo sur nokta sin” ! 
Kiun fiksrigardas iranta paŝtisto 


Dum popaŝe I vico de gregar' sekvas lin. 


Ho stel” kien iras, en nokton senliman ? 
Cu serĉas vi sur bord” en kanoj al kuŝej” ? 
Kien iras bela, la horon silentan, 


Fali kiel perlo en fundon de akvej” ? 
Ha ! se via kapo, belo, se vi mortu 
Mergos la hararon en vasta la maro, 
Antaŭ ol lasi nin nur momenton haltu! 
Ne disas de ĉiel”, stelo de la amo! 


Esperantigis 


Roland Platteau (Francujo) 


Ĉineske 


Sopite al tiu momento 


—laŭ ĉineska skemo Yulinling“ 





Tiu moment 
min gaJlgIs 
per granda tent”. 


Sur vila tapiŝo 


penseo 


ambaŭ nudaj 
oh, sen prudent' 
tordiĝis freneze 
kun pasia sent' 
ĝemkrie 
kver-murmure 


en voluptema ferment'. 


Li sur mi kun ĝoj-kontent' 

lang-mordis 

kun mana frekvent' 

al mia suba tru”. 

Kolapse 

kun suk-torent' 

mi obeis 

fine. 

Ĝis orgia prezent' 

MI SCIIS, 

ke eniras 

min lia serpent'. 
“Yulinling (tintado en pluvo): ĉina fiksforma 
poemo el du strofoj kun Il kaj 12 versoj 
respektive de 4,44,644,65,347 / 7,35, 634, 
426,345 silaboj, laŭ rimaranĝo a,xa, xxa, 


xa,xxa /a,xa,xxa,xxa,xxa (x = senrima) 


Eto (Ĉinujo) 


Hundvosto 


—laŭ ĉineska skemo Dianjiangchun“ 
sur la kampo 
hundvosto vibras en sku' 
en venta bru” 


kun vivĝoja ĝu' 


eta herbo 

sen ajna enu' 
jen viglas 

kaj vivas nu 
spite al frostflu' 
(ruĝigitaj 


“Dianjiangchun lipoj)» ĉina 


fiksforma poemo el du strofoj kun 4 kaj 5 


versoj respektive de 47,4,5 /45,34,5 silaboj, 

laŭ rimaranĝo xa,a,a / xa,xa,a (x=senrima) 


Cindy Mckee (Usono) 


LA Teroro 


—laŭ ĉineska skemo Santaici“ 





Ni meritas morti - 
kelkaj pli meritas. 
Mortperantoj perdas 


korpon, ĉu spiritas? 


Solvu la spiriton 
Dio, se Vi estas, 
do murdemon ili 
Jam ne manifestas. 
“Santaici (tri terasoj): ĉina fiksforma poemo 


el kvar versoj de ses silaboj kun krucrimo. 


Yanke (Ĉinujo) 


Monologo de herbo 


—laŭ ĉineska skemo Chaozhongcuo“ 
ne alloga kiel flor” 
nek kun bonodor” 
mi ja vivas simple 


nur en suna lumglor” 


mi nur havas 

la deziron 

per verd-kolor” 

ornami l' printempon 

kun tempo kiel or” 
“Chaozhongcuo (pedanta klerulo): ĉina 
fiksforma poemo el du strofoj kun 4 kaj 5 
versoj respktive de 7,5,66 /444,66 silaboj, laŭ 


rimaranĝo a,a,xa / xxa,xa (x=senrima). 





penseo 
Vejdo (Ĉinujo) 
Al Ŭe1, 


mia brazila amiko 


okaze de lia naskiĝtago 2011 





—laŭ ĉineska skemo Nanxiangzi“ 
kara frato Ŭel 
kun verdakora fidel' 
pene faras versojn de 
juvel” 


jen per Esperanta bel' 


l' agema abel' 

diligentas sen anhel' 

en parnasa ĝarden” de 

fabel' 

por nutroriĉa miel' 
“Nanxiangzi (sudlandano): Ĉina fiksforma 
poemo el du samaj strofoj kun po kvin versoj 
de 5,7,72,7 silaboj, laŭ rimaranĝo a,a,xa,a 


(x=senrima) 


Sero (Ĉinujo) 


SKizo PFi stepo 


—laŭ ĉineska skemo Genglouzr“ 
blanko sub 
lazuro 
ondas kun plezuro 
sur tapi$” 
la verda 


sen mov” inerta 


la flava 
koloro 
kiel brila oro 
punktitas 
kviete 
dolĉe ridete 
“Genglouzi (kanto de akva horloĝo en nokto): 


ĉina fiksforma poemo el du strofoj kun po ses 


—[168— 


9 n-ro 242 


versoj de 33,6;33,5; / 33,6;33,5 silaboj, laŭ 


rimaranĝo xaa,xbb / xcc,xdd (x=senrima) 


KONVuUIvulO 


—laŭ ĉineska skemo Heyebei“ 
ĝi kun koketa bel' 
sen cel' 
rampas jen 
alien jen tien ĉi 
ha, ĝi 


ja sen ĝen” 


kun bunta funelflor” 

ĝI por 

fanfaron' 

trumpetas plenespere 

vere 

per vant-ton' 
“Heyebei (lotusflora taso): ĉina fiksforma 
poemo el 6 versoj de 6,2:3;7,2;3 silaboj, laŭ 


rimaranĝo aab,ccb 


Maupassant (1850-1893) 


UN 


(ID) 


Malgraŭ la pluvado, oni lasis la fenestron 





malfermitan ; kaj iafoje unu el ili iris al ĝi kaj 
aŭskultis. Je la deka post la sesa, la barono 
signalis malproksiman rulbruon. Ĉiuj sin pelis ; 
kaj baldaŭ la veturilego alvenis, ĝiaj kvar 
ĉevaloj ĉiam galopante, kotkovritaj ĝis la 
dorso, ŝvitegantaj kaj spiregantaj. 

Kaj kvin virinoj elveturiĝis kaj rapidis al 
la perono, kvin belaj knabinoj zorge elektitaj 
de kamarado de la kapitano, al kiu La Devo 
estis alportinta vizitkarton de sia oficiro. 

Ili tute ne malbonvole akceptis, certaj esti 
bone pagitaj, ĉar cetere ili konis la Prusojn, de 
antaŭ Jam tri monatoj, ke ili frekventis tiujn 


militistojn, kaj rezignaciante pri la viroj kiel la 


penseo 


aĵoj . « Estas la metio, kiu volas tion » ili sin 
diris survoje, por sendube respondi al ia 
sekreta piketado de restaĵo de konscienco. 

Kaj tuj oni eniris en la i1luminatan 
manĝoĉambron. Ĝi ŝajnis ankoraŭ pli 
veaspekta pro ĝia hontinda ruinigo ; kaj la 
tablo kovrita per viandoj, per riĉa teleraro kaj 
la arĝentaĵaro retrovita en la muro, kie la 
proprietulo kaŝis ĝin, aspektigis tiun lokon 
kiel tavernon por banditoj, kiuj vespermanĝas 
post rabado. La kapitano, ĝojradia, proprigis al 
si la virinojn kiel familiarian aĵon, aprezante 
iin, kisante ilin, flaresplorante ilin, taksante 
ilin laŭ ilia valoro kiel voluptaj knabinoj ; kaj 
ĉar la tri junuloj volis ĉiu preni unu ; li 
aŭtoritate oponis al tio, postulante fari si mem 
la partigon, plenjustece, laŭ la gradoj, por tute 
ne ofendi la hierarkion. 

Tiam, por eviti ĉian diskutadon, ĉian 
kontestadon, kaj ĉian partiecan suspekton, li 
vicigis ilin laŭ ilia staturo, kaj alparolante la 
plej grandan, kun komanda tono : « Kio estas 
via nomo ? » 

Fortigante sian voĉon, Ŝ1 respondis : « 
Pamela. » 

Tiam l proklamis : « Unua numero, la 
nomata Pamela, adjudikita al la majoro. » 

Poste, kisinte Blondina-n, la duan, en 
signo de proprieto, li donacis al la leŭtenanto 
Oto la dikan Amanda-n, Eva-n la Tomato al la 
sub-leŭtenanto Frederiko, kaj la plej 
malgrandajn el ĉiuj, Raĥel, brunan tute Junan, 
kun la okuloj nigraj kiel inkomakulo, judinon 
kies kuspa nazo konfirmis la regulon, kiu faras 
kurbajn bekojn al ŝia tuta raso, al la plej juna 
el la oficiroj, al la fragilaspekta markizo 
Vilhemo de Erik. 

Cetere, ĉiuj estis beletaj kaj grasaj, sen ja 
distingeblaj fizionomioj, faritaj proksimume 
simile pri la aspekto kaj la haŭto, pro la 
ĉiutagaj amopratikoj, kaj la komuna vivo en la 
Ĉiesulinejoj. 

La tri junuloj pretendis tuj kuntiri siajn 


virinojn, je preteksto de proponi al 1li brosojn 

kaj sapon, por ke ili purigu sin ; sed la 
kapitano saĝe oponiis al tio, jesante ke ili estis 
sufiĉe puraj por altabliĝi, kaj tiuj kiuj 
suprenirus, malsuprenirante volus ŝanĝi 
virinojn, ĝenante tiamaniere la aliajn parojn. 
Lia eksperimento superis. Okazis nur multaj 
kisoj, kisoj de atendado. 

Subite, Raĥel sufokis, tusante ĝis la 
larmoj, kaj eligante fumon per la naztruoj. La 
markizo, pretekste ke li volu kisi ŝin, ĵus 
blovis fumoĵeton el tabako en ŝian buŝon. Ŝi 
tute ne koleriĝis kontraŭ li, ne diris vorton, sed 
ŝi fikse rigardis sian posedanton, kun funde de 
siaj nigraj okuloj vekiĝanta kolero. 

Oni sidiĝis. La komandanto mem ŝajnis 
dekstre li lokis 


maldekstre Blondina-n, kaj malfaldante sian 


kontentega ; Pamela-n, 
buŝtukon, li deklaris : « Kian ĉarman ideon, vi 
ĵus havis, kapitano. » 

La leŭtenantoj Oto kaj Frederiko, ĝentilaj 
kiel se ili estus kun mondumaninoj, iom 
senmemfidigis siajn najbarinojn ; sed la 
barono de Kelveingsteim, allasata sin al 
malvirto, radus, eligis malprudajn vortojn, 
ŝajnis brula kun sia krono el ruĝaj haroj. Li 
galantigis per franca de Rejno ; kaj liaj 
tavernaj komplimentoj, ekspektorataj tra la 
truo de la du rompitaj dentoj, alvenis al la 
knabinoj meze de salivmitralado. 

Cetere, 1li nenion komprenis ; kaj ilia 
intelekto Sajnis nur vekiĝi, kiam li kraĉis 
krudajn 


kripligitajn pro sia akcento. Tiam, ĉiuj kune, 


obscenajn parolojn, esprimojn, 
ili ekridegis kiel frenezulinoj, falante sur la 
ventron de siaj najbaroj, ripetante la vortojn, 
kiujn tiam la barono plezure misprononcis, por 
dirigi al tiuj ĉi obscenaĵojn, kiujn ili laŭplace 
sputis, ebriiĝintaj ekde la unuaj vinboteloj ; 
kaj refariĝante si mem, la kutimo superis, 1li 
kisis la lipharojn de ambaŭ flankoj, pinĉis la 
brakojn, eligis furiozajn kriojn, trinkis en ĉiuj 
glasoj, kantis francajn strofojn, kaj germanajn 
kanzonopecojn, kiujn ili lernis dumo. siaj 


ĉiutagaj rilatoj kun la malamiko. 

Baldaŭ la viroj mem, ebriiĝantaj pro tiu 
virina karno dise prezentataj sub sia nazo, kaj 
sub ŝiaj manoj, freneziĝis, hurlante, rompante 
la teleraron, dum malantaŭ sia dorso, 
neŝanceleblaj soldatoj daŭrigis servi ilin. 

Nur la majoro konservis sinmoderigon. 

F-ino Fifi prenis la judinon Raĥel sur siaj 
genuoj, kaj ekscitiĝante mem, jen li freneze 
kisis la ebonajn harbukletojn de ŝia kolo, 
flarante tra la maldika interspaco, inter la robo 
kaj la haŭto, la mildan varmon de ŝia korpo, 
kaj la tutan odoron de ŝia persono ; jen, tra la 
ŝtofo, li furioze pinĉis ŝin, farante krii Ŝin, 
ekkaptata de rabiema kruelegeco, turmentata 
de sia bezono de detruego. Ofte ankaŭ, tenante 
ŝin plenbrake, ĉirkaŭpremante ŝin, kvazaŭ li 
volus sin miksi al ŝi, li longe apogis siajn 
lipojn sur la freŝa buŝo de la judino, senspirige 
kisis ŝin ; sed subite li mordis ŝin tiel profunde, 
ke trenaĵo el sango malsupreniris sur la 
mentono de la juna virino, kaj fluis en ŝian 
korsaĵon. 

Denove, ŝi alfrontis lian rigardon, kaj 
lavante la vundon, Ŝ1 murmuris : « Tion vi 
repagos al mi. » Li ekridis, per malmolkora 
rido. « Mi pagos », li diris. 

Oni alvenis al la deserto ; on1 verŝis 
ĉampanon. La majoro stariĝis, kaj per la sama 
tono, ke se li proponus toston al la sano de la 
imperiestrino Aŭgusta, li trinkis : 

« Je niaj sinjorinoj ! » Kaj serio de tostoj 
komencis ; tostoj de galanteco de soldataĉoj 
kaj drinkuloj, miksataj de obscenaj ŝercoj, kiuj 
estis ankoraŭ pli krudaj pro la nesciado de la 
lingvo. 

La oficiroj leviĝis unu post la alia, 
serĉante spriti, strebante ŝerci ; kaj la virinoj, 
ebriaj ĝis fali, kun la okuloj svagaj, la lipoj 
Slimaj, ĉiufoje freneze plaŭdis. 

La kapitano, volante sendube doni al la 
orgio galantan mienon, levis ankoraŭ unufoje 
sian glason, kaj prononcis : « Je niaj venkoj 


sur la koroj ! » 

Tiam la leŭtenanto Oto, iu speco de urso 
de la Nigra Arbaro, stariĝis, arda, saturita de 
trinkaĵoj. Kaj subite invadata de alkohola 
patriotismo, li kriis : « Je niaj venkoj kontraŭ 
Francio ! » 

Kvankam ili estis komplete ebriaj, la 
virinoj silentis ; kaj Raĥel, tremetanta, sin 
returnis : « V1 scias, mi konas Francojn, antaŭ 
kiuj vi ne dirus tion. » 

Sed la malgranda markizo, kiu ĉiam tenis 
Ŝin sur siaj genuoj, ekridis, fariĝinta gajega 
pro vino : « Ha ! ha ! ha ! unu neniam mi eĉ 
vidis. Tuj kiam ni aperas, ili forkuregas ! » 

La knabino, furiozigita, kriis al lia vizaĝo : 
« Vi mensogas, fiulo ! » 

Dum momenteto, li fiksis siajn helajn 
okulojn sur ŝin, same kiel li fiksis ilin sur la 
pentraĵojn, kies li krevis la pentrotolon per 
revolverpafoj, kaj poste denove li ekridis : « 
Ha ! jes, ni parolu pri tio, la belulino ! ĉu ni 
estus Ĉi tie, se ili estus bravaj ? » Kaj li 
vigliĝis : « Ni estas iliaj mastroj ! Al ni 
Francio ! » 

Per skuo, ŝi deiris liajn genuojn, kaj falis 
sur sian seĝon. Li stariĝis, aletendis sian 
glason ĝis meze de la tablo, kaj ripetis : « Al 
ni Francio, kaj la Francoj, la arbaroj, la 
kampoj kaj la francaj domoj ! » 

La aliaj, komplete ebriegaj, subite skuataj 
de milita entuziasmo, iu entuziasmo de 
brutuloj, ekkaptis siajn glasojn kolere kriante : 
« Vivu Prusio ! », kaj trinkis ilin per unu nura 
gluto. 

La knabinoj tute ne protestis, devigitaj al 
la silento, kaj ekkaptataj de timo. Raĥel mem 
silentis, senpotenca por respondi. 

Tiam, la malgranda markizo metis sur la 
kapon de la judino sian kalikon denove 
plenigitan per ĉampano : « Al ni ankaŭ, li kriis, 
ĉiuj virinoj de Francio ! » 

Ŝi stariĝis tiel rapide, ke la glaso el 
kristalo, plenigita de flava vino, renversigita, 
malpleniĝis kiel por bapto, sur ŝiajn nigrajn 


harojn, kaj ĝi falis, rompiĝante surplanke. La 


penseo 


lipoj tremantaj, ŝi spitis la oficiron per la 
rigardo, kiu ĉiam ridadis, kaj ŝi balbutis, per 
gorĝpremata voĉo pro la kolero : « Tio... 
tio... tio ne estas vera, ne kredinde, vi ne 
havos la virinojn de Francio. » 

Li sidiĝis, por pli komforte ridi, kaj 
serĉante la Parizan akcenton : « Si estas 
bonege, bonege, tiam kion vi faras ĉi tie, 
etulino ? » 

Tute konfuzita, unue $ŝ1 silentis, malbone 
komprenante pro sia tumulto, poste tuj kiam ŝi 
bone kaptis la signifon kion li diris, indigna 
kaj impetega, ŝi ĵetis al li : « Mi ! mi ! Mi ne 
estas VITINO, MI estas putino ; tio estas ja ĈIO, 
tio kio necesas al Prusoj. » 

Ŝi apenaŭ finis, ke li fortege vangofrapis 
ŝin ; sed dum li levis ankoraŭ unufoje la 
manon, hunde rabiata, ŝi ekkaptis sur la tablo 
malgrandan desertotranĉilon kun klingo el 
arĝento, kaj tiom abrupte, ke unue nenion Oni 
vidis, ŝi rekte pikis ĝin en lian kolon, ekzakte 
en la kavo kie la brusto komencas. 

Vorto kiun li prononcis estis blokita en lia 
gorĝo ; kaj li restis faŭkanta, kun timiga 
rigardo. 

Ĉiuj eligis leonblekon, kaj impetege 
stariĝis ; sed ĉar ŝi ĵetis sian seĝon en la 
krurojn de la leŭtenanto Oto, kiu falegis laŭ 
sia tuta longeco, ŝi kuris al la fenestro, 
malfermis ĝin, kaj antaŭ ke oni povu atingi Ŝin, 
ŝi enprofundiĝis en la nokton, sub la pluvo, 
kiu ĉiam falis. 

En du minutoj, F-ino Fifi mortis. Tiam 
Frederiko kaj Oto elingigis, kaj volis masakri 
la virinojn, kiuj sin ĵetis ĉe iliaj genuoj. La 
majoro, ne senpene, malebligis tiun buŝadon, 
enfermigis en dormoĉambro la kvar 
konfuzegatajn knabinojn, kiujn li gardigis per 
du soldatoj ; poste, kvazaŭ li lokus siajn 
soldatojn por batalo, li organizis la 
postkuradon de la fuĝantino, ja certa kapti Ŝin. 

Kvindek viroj, vipitaj de minacoj, estis 


sturmigitaj en la parkon. Du cent aliaj 

priserĉis la arbarojn kaj ĉiujn domojn en la 
valo. 

La tablo, kies oni rapidege demetis la 
manĝilaron, nun utilis kiel funebra lito, kaj la 
kvar oficiroj, rigidaj, malebriiĝintaj, kun la 
malmilda vizaĝo de la oficantaj mulituloj, 
restadis starantaj apud la fenestroj, kaj sondis 
la nokton. 

La torenta pluvado daŭrigis. Konstanta 
fluktua 


murmuro de akvo, kiu falas kaj fluas, de akvo 


plaŭdado plenigis la tenebrojn, 
kiu gutas kaj reŝprucas. 

Subite, pafo eksonegis, poste alia tre fore 
sekvis ; kaj, dum kvar horoj, oni aŭdis tiel, de 
tempo al tempo, proksimajn aŭ malproksimajn 
eksplodbruojn, kaj kungrupigajn kriojn, 
strangajn vortojn eligitajn kiel signalvortojn 
per guturalaj voĉoj. 

Matene, ĉiuj revenis en la kastelon. Du 
soldatoj estis mortigitaj, kaj tri aliaj estis 
vunditaj de siaj kamaradoj pro la ardeco de la 
homĉasado, kaj la konsternego de tiu nokta 
postkurado. 

Raĥel ne estis retrovita. 

Tiam la vilaĝanoj estis terutitaj, la loĝejoj 
malordigitaj, la tuta regiono trairita, 
traesplorita, traserĉita. La judino ŝajnis ne 
lasinte unu solan spuron de sia trapaso. 

La generalo, kiu estis antaŭavertita, 
ordonis ke oni subpremu la aferon, por ne doni 
malbonan ekzemplon al la cetera armeo, kaj li 
sankciis per disciplina puno la komandanton, 
kiu punis siajn subulojn. La generalo diris : « 
Oni ne faras militon por diboĉeti, kaj karesi 
ĉiesulinojn. » Kaj la grafo de Farlsberg, 
furiozigata, decidis venĝi sin sur la lando. 

Ĉar necesis al li preteksto, por senĝene 
puni severe, li venigis la parokestron, kaj 
ordonis al li, ke li sonigu la sonorilon okaze de 
la entombigo de la markizo de Erik. 

Kontraŭ ĉiuj atendoj, la pastro sin montris 
obeema, humila, respektoplena. Kaj kiam la 
korpo de F-ino Hifi, portata de soldatoj, 


antaŭata, ĉirkaŭata, sekvata de soldatoj, kiuj 

marŝis kun la fusilo ŝargita, eliris el la kastelo 
de Urbuo, por iri al la enterigejo, unuafoje de 
antaŭ la okupacio la sonorilo tintis sian 
funebran mortsonoradon per gajvigla maniero, 
kvazaŭ amika mano karesus ĝin. 

Ankoraŭ vespere ĝi sonis, kaj ankaŭ la 
postan tagon, kaj ĉiutage ; ĝi kariljonis tiom 
on1 volis. lafoje, eĉ nokte, ĝi tute sola eksonis, 
kaj milde eligis du aŭ tri sonojn en la ombron, 
kiel se ĝi estus ekkaptita de kuriozaj gajecoj, 
vekita ne sciante la kialon. Tiam ĉiuj enlandaj 
gekamparanoj diris, ke ĝi estis ensorĉita ; kaj 
neniu, krom la parokestro kaj la sakristiano, 
alproksimiĝis al la sonorilturo. 

Okazis ke supre, kompatinda knabino 
VIVIS, en la angoro kaj la soleco, kaŝite nutrita 
de tiuj du viroj. 

Ŝi restadis tie ĝis la foriro de la germanaj 
rotoj. Poste, iun vesperon, la parokestro 
pruntepreninte la benkĉaron de la panisto, 
kondukis mem sian kaptitinon ĝis la enirejo de 
Rueno. Alveninta tie, la pastro kisis ŝin ; Ŝi 
elveturiĝis kaj rapide piediris al la ĉiesulinejo, 
kies mastrino kredis ŝin mortinta. 

Kelka tempo pli malfrue, senantaŭjuĝa 
patrioto eltiris ŝin el la ejo, amis ŝin pro Ŝia 
bela ago, poste tenere amis Ŝin por Ŝi mem, 
edziĝis kun ŝi, faris de ŝi Sinjorinon, kiu tiom 
valoris kiom multe da aliaj. (23-08-1882) 
| Elfrancigis 
Noel Lecomte (Franujo) 

